คือหนูฉีดยาคุมแล้วประจำเดือนมาทั้งเดือนเลยค่ะ มาประมาณผ้าอนามัย1ผืน พรุ่งนี้นัดฉีดยาคุมต่อ ควรฉีดต่อดีเปล่าค่ะ
สวัสดีค่ะ การที่ใช้ยาฉีดคุมกำเนิดยาคุมแบบฉีดซึ่งในปัจจุบัน มีทั้ง แบบทุก 3 เดือน และทุก 1 เดือน ซึ่ง 3 เดือน จะมีฮอร์โมนโปรเจสเตอโรนบรรจุอยู่ ส่วน 1 เดือนจะเป็นฮอร์โมนผสม คือ เอสโตรเจน เเละโปรเจสเตอโรนค่ะโดยทั่วไป ถือว่า มีประสิทธิภาพในการคุมกำเนิดค่อนข้างดีค่ะ เเต่ก็ยังมีรายงานการตั้งครรภ์ระหว่างการคุมกำเนิดได้อยู่บ้างค่ะ เท่าที่รายงานจะอยู่ที่ประมาณ 0.5-1%ทั้งนี้ประสิทธิภาพในการคุม คือ การยับยั้งการตกไข่ เเละทำให้เยื่อบุโพรงมดลูกบางตัวลง ทำให้การที่เบื่อบุโพรงมดลูกบางตัวลง บางรายเกิดจากการที่ เยื่อบุโพรงมดลูกบางลงมากๆ จึงทำให้เกิดเลือดออกกระปริบกระปรอยค่ะตามปกติ เเนะนำให้ฉีดตรงตามกำหนดเสมอค่ะ หรือว่ามาฉีดก่อนกำหนด ถ้ามีปัญหาเรื่องการไม่ได้มาฉีดยาตรงตามรอบ หรืีการเลยกำหนดไปบ้าง อาจต้องระวังการตั้งครรภ์ค่ะ เนื่องจากถ้าระดับยาในร่างกายลดลงไปจากเดิมมาก อาจทำให้เกิดการตกไข่ได้แนะนำให้เเจ้งแพทย์ ก่อนการฉีดยาค่ะ เพื่อหาสาเหตุ เช่น เยื่บบุบางลงมากเกินไปหรือไม่ หรืีการติดเชื้อในโพรงมดลูกหรือช่องคลอดหรือไม่ หรือการมีติ่งเนื้อที่ปากมดลูกหรือในโพรงมดลูกค่ะ เเละการตรวจการตั้งครรภ์ค่ะ